CELEX: 22019D0185
Language: ro
Date: 2017-05-05 00:00:00
Title: Decizia nr. 73/2017 a Comitetului mixt al SEE din 5 mai 2017 de modificare a anexei I (Chestiuni veterinare și fitosanitare) la Acordul privind SEE [2019/185]

7.2.2019   
               
               
                  RO
               
               
                  Jurnalul Oficial al Uniunii Europene
               
               
                  L 36/9
               
            
         DECIZIA NR. 73/2017 A COMITETULUI MIXT AL SEE
         din 5 mai 2017
         de modificare a anexei I (Chestiuni veterinare și fitosanitare) la Acordul privind SEE [2019/185]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Decizia de punere în aplicare (UE) 2016/851 a Comisiei din 26 mai 2016 de modificare a anexei la Decizia 2009/719/CE în ceea ce privește autorizarea Croației să își revizuiască programul anual de monitorizare a ESB (1) trebuie încorporată în Acordul privind SEE.
                  
               
                     (2)
                  
                  
                     Această decizie se referă la legislația privind chestiunile veterinare. Legislația privind aceste chestiuni nu se aplică Principatului Liechtenstein atât timp cât aplicarea Acordului dintre Comunitatea Europeană și Confederația Elvețiană privind comerțul cu produse agricole se extinde la Liechtenstein, astfel cum se specifică în adaptările sectoriale ale anexei I la Acordul privind SEE. Prin urmare, această decizie nu se aplică Principatului Liechtenstein.
                  
               
                     (3)
                  
                  
                     Acordul privind participarea Republicii Croația la Spațiul Economic European (2) („Acordul privind extinderea SEE din anul 2014”), semnat la 11 aprilie 2014 la Bruxelles, este aplicabil cu titlu provizoriu semnatarilor săi de la 12 aprilie 2014. Prin urmare, această decizie ar trebui să se aplice cu titlu provizoriu până la intrarea în vigoare a Acordului privind extinderea SEE din anul 2014.
                  
               
                     (4)
                  
                  
                     În consecință, anexa I la Acordul privind SEE ar trebui modificată în mod corespunzător,
                  
               ADOPTĂ PREZENTA DECIZIE:
         
            Articolul 1
            La titlul ACTE DE CARE STATELE MEMBRE AELS ȘI AUTORITATEA DE SUPRAVEGHERE A AELS ȚIN CONT ÎN MOD CORESPUNZĂTOR, în partea 7.2 din capitolul I din anexa I la Acordul privind SEE, punctul 41b (Decizia 2009/719/CE a Comisiei) se modifică după cum urmează:
            
                        1.
                     
                     
                        Se adaugă următoarea liniuță:
                        
                                    „—
                                 
                                 
                                    
                                       32016 D 0851: Decizia de punere în aplicare (UE) 2016/851 a Comisiei din 26 mai 2016 (JO L 141, 28.5.2016, p. 131).”
                                 
                              
                  
                        2.
                     
                     
                        La sfârșitul textului adaptat se adaugă:
                        
                                    „—
                                 
                                 
                                    Islanda”.
                                 
                              
                  
         
            Articolul 2
            Textele Deciziei de punere în aplicare (UE) 2016/851 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 3
            Prezenta decizie intră în vigoare la 6 mai 2017, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*1), sau la data intrării în vigoare a Acordului privind extinderea SEE din anul 2014, oricare dintre aceste date este ulterioară.
            Prezenta decizie se aplică cu titlu provizoriu de la 6 mai 2017 până la intrarea în vigoare a Acordului privind extinderea SEE din anul 2014, cu condiția să se fi efectuat toate notificările prevăzute la articolul 103 alineatul (1) din Acordul privind SEE.
         
         
            Articolul 4
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 5 mai 2017.
            
               
                  Pentru Comitetul mixt al SEE
               
               
                  Președintele
               
               Claude MAERTEN
            
         
         
            (1)  JO L 141, 28.5.2016, p. 131.
         
            (2)  JO L 170, 11.6.2014, p. 5.
         
            (*1)  Nu au fost semnalate obligații constituționale.